مهندس ایرج شهین باهرین باش ساغلیغی مکتوبوندا بئله گلیب، ایران و عراق سرحدی یاخینلیغیندا باش وئرن زلزله فلاکتی یوزلرجه وطنداشیمیزین اولوم و خسارت آلماسینا سبب اولدو. بو واسطه ایله اوز وئرن بو آجی وئریجی حادثه نی بوتون وطن داشلار و زیان گورن لر و حیاتینی ایترین هموطن لریمیزین یاخینلارینا تسلیت دئییب، باش ساغلیغی دیله ییرم. حق تعالی نین محضریندن بو فلاکت ده جانلارین ایتیرن لره الهی مغفرت و خسته لنن و یارالانان و ضرر گورن لره ایسه عاجل شفا آرزی ائدیرم.
تبریز بلدیه باشچی سی او ماهالین شریف و دین پرور خالقین اومود، ایمان، صبر و دوزومونو، آجی لار و کدرلرین تسلی وئرن سببی بیلدی.
شهین باهر اوز مکتوبوندا، زلزله دن لاپ چوخ ضرر و خسارت گورن یئرلرین، غیر استاندارد یاشاییش یئرلری اولدوغونونا دئیینیب آرتیردی: شهر و کند انکشاف طرح لرینی ایشله مک ده، استاندارد و امنیت لی بینالاری دوزلتمک،واجب دیر. اولکه انکشاف و توسعه سینده استانداردلارا دیقت ائتمک، طبیعی فلاکت لر زامانی ضرر زیانین آز اولماسینا ندن اولار.
azb_Arab azb_Arab azb_Arab